Κατάλογος θρησκευτικών κοινοτήτων στην Ελλάδα

Ο κατάλογος που ακολουθεί περιλαμβάνει ορισμένες οργανωμένες ελληνικές θρησκευτικές κοινότητες.
Νομικά Πρόσωπα Δημοσίου Δικαίου είναι η Εκκλησία της Ελλάδος και το Κεντρικό Ισραηλιτικό Συμβούλιο, καθώς και οι Ισραηλιτικές Κοινότητες στην Ελλάδα. Οι Μουφτείες είναι δημόσιες υπηρεσίες. Νομικά Πρόσωπα Ιδιωτικού Δικαίου είναι η Καθολική Εκκλησία, οι Ορθόδοξοι Αρμένιοι, οι Κόπτες, οι Αιθίοπες Ορθόδοξοι, οι Ασσύριοι, οι Αγγλικανοί και η Ελληνική Ευαγγελική Εκκλησία.

## Νομικός ορισμός
Σύμφωνα με το Άρθρο αρ.1 του Νόμου 4301/2014 για την «Οργάνωση της νομικής μορφής των θρησκευτικών κοινοτήτων και των ενώσεών τους στην Ελλάδα», θρησκευτική κοινότητα «είναι ικανός αριθμός φυσικών προσώπων με συγκεκριμένη θρησκευτική Ομολογία γνωστής θρησκείας, μόνιμα εγκατεστημένων σε ορισμένη γεωγραφική περιοχή, με σκοπό την κοινή άσκηση της λατρείας της και την τέλεση των καθηκόντων που απαιτούνται από την κοινή Ομολογία των μελών της.

## Αναγνωρισμένες νομικά θρησκευτικές κοινότητες
### Ορθόδοξη Εκκλησία
* Ορθόδοξη Εκκλησία της Ελλάδας ενωμένη δογματικά με το Ορθόδοξο Οικουμενικό Πατριαρχείο Κωνσταντινουπόλεως

Στο Σύνταγμα της Ελλάδας αναγράφεται πως *Επικρατούσα θρησκεία στην Ελλάδα είναι η θρησκεία της Ανατολικής Ορθόδοξης Εκκλησίας του Χριστού. Η Ορθόδοξη Εκκλησία της Ελλάδας, που γνωρίζει κεφαλή της τον Κύριο ημών Ιησού Χριστό, υπάρχει αναπόσπαστα ενωμένη δογματικά με τη Μεγάλη Εκκλησία της Κωνσταντινούπολης και με κάθε άλλη ομόδοξη Εκκλησία του Χριστού· τηρεί απαρασάλευτα, όπως εκείνες, τους ιερούς αποστολικούς και συνοδικούς κανόνες και τις ιερές παραδόσεις. Είναι αυτοκέφαλη, διοικείται από την Ιερά Σύνοδο των εν ενεργεία Αρχιερέων και από τη Διαρκή Ιερά Σύνοδο που προέρχεται από αυτή και συγκροτείται όπως ορίζει ο Καταστατικός Χάρτης της Εκκλησίας, με τήρηση των διατάξεων του Πατριαρχικού Τόμου της κθ΄ (29) Ιουνίου 1850 και της Συνοδικής Πράξης της 4ης Σεπτεμβρίου 1928.*

### Καθολική Εκκλησία
* Καθολική Εκκλησία της Ελλάδος

### Άλλες Χριστιανικές Εκκλησίες
* Ελληνική Ευαγγελική Εκκλησία
* Αγγλικανική Εκκλησία στην Ελλάδα, που συνδέεται με την Αγγλικανική Κοινωνία
* Αιθιοπική Ορθόδοξη Εκκλησία
* Κοπτορθόδοξη Εκκλησία της Αιγύπτου
* Μητρόπολη Ορθόδοξων Αρμενίων Ελλάδας

### Ισλάμ
Η πίστη στο Ισλάμ αποτελεί μέρος της παράδοσης ενός τμήματος των κατοίκων της Θράκης. Μέλη ισλαμικών θρησκευμάτων απαντώνται και σε μεγάλα αστικά κέντρα της χώρας.
* Μουφτεία Ξάνθης
* Μουφτεία Κομοτηνής
* Μουφτεία Διδυμοτείχου
* Οργανισμός Διαχείρισης Κτημάτων Βακούφ Κω
* Οργανισμός Διαχείρισης Κτημάτων Βακούφ Ρόδου

## Άλλες θρησκευτικές κοινότητες
Οι Προτεσταντικές εκκλησίες που δραστηριοποιούνται στην Ελλάδα είναι οι:
* **[[Σύνοδος Αποστολικών Εκκλησιών Πεντηκοστής Ελλάδας]]**
Σύνδεσμος Πεντηκοστιανών εκκλησιών που περιλαμβάνει δόγματα όπως οι:
:*Αποστολική Εκκλησία Πεντηκοστής
:*Αποστολική Εκκλησία του Χριστού
:*Εκκλησία του Θεού του Πλήρους Ευαγγελίου
:*Εκκλησία του Θεού της Προφητείας
Επίσης περιλαμβάνει ενταγμένες ή ημιαυτόνομες τοπικές συνάξεις όπως οι:
:*Αποστολική Εκκλησία της Ανάστασης
:*Ελληνική Χριστιανική Εκκλησία
:*Χριστιανική Αδελφότητα Αγάπης
:*Χριστιανική Εκκλησία "Ο Θερισμός"
:*Χριστιανική Εκκλησία Πεντηκοστής Κοζάνης
:*Χριστιανικό Κέντρο Γλυφάδας

* **[[Ελευθέρα Αποστολική Εκκλησία Πεντηκοστής]]**
Αυτοκέφαλη Πεντηκοστιανή εκκλησία.

* **[[Κοινωνία των Ελεύθερων Ευαγγελικών Εκκλησιών|Κοινωνία Ελεύθερων Ευαγγελικών Εκκλησιών]]**
Σύνδεσμος εκκλησιών που κατατάσεται στους Βαπτιστές και στις Εκκλησίες των Αδερφών. Περιλαμβάνει:
:*δεκάδες Ελεύθερες Ευαγγελικές Εκκλησίες
:*την Ανεξάρτητη Ευαγγελική Εκκλησία
:*την Ευαγγελική Εκκλησία Νέα Ζωή

* **Άλλες Εκκλησίες**
Επίσης υπάρχουν πολλές τοπικές εκκλησίες διαφόρων αποχρώσεων.

Βαπτιστικής προέλευσης είναι οι:
:*Ευαγγελική Βαπτιστική Εκκλησία
:*Βιβλική Βαπτιστική Εκκλησία Ζακύνθου

Ευαγγελικής προέλευσης είναι οι:
:*Αρχέγονη Χριστιανική Ορθόδοξη Εκκλησία
:*Ευαγγελική Εκκλησία του Θεού
:*Ευαγγελική Χριστιανική Εκκλησία

Πεντηκοστιανής προέλευσης είναι οι:
:*Αποστολική Εκκλησία Φιλαδέλφειας του Ιησού Χριστού
:*Αποστολική Χριστιανική Εκκλησία
:*Εκκλησία του Χριστού της Πεντηκοστής
:*Εκκλησία Χριστιανών Ελλάδας
:*Διεθνής Ελληνική Χριστιανική Εκκλησία
:*Χριστιανική Αποστολική Εκκλησία
:*Χριστιανική Εκκλησία Αθηνών
:*Χριστιανική Εκκλησία Φιλαδέλφεια
:*Χριστιανικό Κέντρο Αθηνών
:*Χριστιανικό Κέντρο Σαλόμ

Μεθοδιστικής προέλευσης είναι οι:
:*Ελεύθερη Μεθοδιστική Εκκλησία
:*Βιβλική Αποστολική Εκκλησία

Χριστιανικές εκκλησίες, ομολογίες ή δόγματα που δραστηριοποιούνται στην Ελλάδα περιλαμβάνουν μεταξύ άλλων:

* Έλληνες Ορθόδοξοι Παλαιοημερολογίτες
* Εκκλησία του Ιησού Χριστού 
* Εκκλησία του Ιησού Χριστού των Αγίων των Τελευταίων Ημερών (Μορμόνοι)
* Εκκλησία των Φίλων (Κουάκεροι)
* Η Εκκλησία του Χριστού
* Μάρτυρες του Ιεχωβά
* Στρατός της Σωτηρίας
* Χριστιανική Εκκλησία Αντβεντιστών της Εβδόμης Ημέρας

## Κριτική
Το θρήσκευμα προϋποθέτει την υπερφυσική τελεολογία. Η θρησκεία εσφαλμένα χρησιμοποιείται ως υπερώνυμο κάθε μεταφυσικής κοσμοθεωρίας, με αποτέλεσμα ανάλογα με τα συμφέροντα των υπερφυσιστών (supernaturalists) να αποκλείονται από τις καταγεγραμένες κοινότητες οι άθεοι και οι αγνωστικιστές (οι μεταφυσικά αδιάφοροι δεν έχουν δημιουργήσει ακόμα κοινότητες). Η χρήση σωστών υπερωνύμων για την περιγραφή των κοινωνικών ομάδων, διασφαλίζει την ισότιμη καταγραφή κάθε κοινότητας. Οι άθεοι και οι αγνωστικιστές είτε υπάγονται εσφαλμένα στις θρησκείες, είτε σε πολλές περιπτώσεις δεν αναφέρονται, πράγμα που αποτελεί κοινωνική αδικία με παρελκόμενες αδικίες λόγω της μη ορθής ταξινόμησής του (τα μη τεκμηριωμένα δικαιώματα είναι σαθρά ιδίως σε μη υπαγωγή σε ορθή κατηγορία). Ο όρος φιλοσοφική άποψη αποτελεί εσφαλμένο ευρύτατο υπερώνυμο, διότι η φιλοσοφία δεν αφορά μόνο τις μεταφυσικές κοσμοθεωρίες και η γλώσσα πρέπει να είναι σαφής. Δεν μπορούν να εφαρμοστούν επακριβώς οι μαθηματικές αρχές της θεωρίας συνόλων στην κοινωνιολογία. Πχ οι μεταφυσικά αδιάφοροι δεν υπάγονται με αυστηρά κριτήρια σε καμία μεταφυσική κοσμοθεωρία, όμως οι κοινωνιολογικοί όροι πρέπει να προσεγγίζουν το εφικτό βέλτιστο και να μην τονίζουν τους μαθηματικούς λογικούς αποκλεισμούς διότι έτσι δεν θα είχαμε πολλούς υπερώνυμους όρους. Η χρήση του όρου θρησκεία δηλαδή υπερφυσική τελεολογία ως το υπερώνυμο κάθε μεταφυσικής κοσμοθεωρίας αποτελεί σαφή μεροληψία και μην απόπειρα εύρεσης του ορθού υπερωνύμου.

## Παραπομπές


Κατηγορία:Θρησκεία στην Ελλάδα
Θρησκευτικες κοινοτητες στην Ελλαδα